
ORIENTĂRI pentru identificarea și pregătirea proiectelor STEP 
in cadrul Instrumentului Financiar gestionat de Banca de Investiții și Dezvoltare (BID)
 pentru finanțare din Fondului de participare Tranziție Justă (FPTJ)

1. Ce este STEP în contextul Fondului de participare Tranziție Justă?
Platforma STEP (“Strategic Technologies for Europe Platform”)[footnoteRef:1] este o inițiativă strategică a Uniunii Europene, cu scopul de a sprijini inovarea și a consolida capacitățile industriale și tehnologice strategice ale UE, a reduce dependențele externe critice și a susține suveranitatea tehnologică europeană, în special în contextul tranziției verzi și digitale. [1:  Strategic Technologies for Europe Platform (STEP) | European Union] 

STEP nu este un fond separat, ci un mecanism-cadru care aliniază și prioritizează investițiile în tehnologii strategice[footnoteRef:2], potrivit Regulamentului (UE) nr. 795/2024, cu modificările și completările ulterioare, și documentelor de orientare emise de Comisia Europeană, în sectoare precum: [2:  Potrivit Regulamentului (UE) nr. 795/2024, cu modificările și completările ulterioare, și documentelor de orientare emise de Comisia Europeană, mai multe detalii aici:  Tehnologii strategice pentru Europa (STEP – Strategic Technologies for Europe Platform) – Ministerul Investițiilor și Proiectelor Europene] 

· Tehnologii digitale și inovație deep-tech 
· Tehnologii curate și eficiente din punct de vedere al resurselor, inclusiv reciclare  
· Biotehnologii  
· Medicamente critice
· Materii prime critice 
· Tehnologii de apărare 
· Servicii asociate domeniilor STEP de mai sus.
Prezentele orientări au ca scop prezentarea procesului ce va fi derulat de BID, in special pentru etapa inițială de promovare a instrumentului financiar și de consultare privind potențialul investițiilor de a contribui la atingerea obiectivelor FPTJ cu accent pe STEP, cât și capacitatea solicitanților de a iniția, implementa și utiliza investițiile.

2. Fondul de Participare Tranziție Justă (FPTJ) pentru accelerarea investițiilor private în domenii STEP
Banca de Investiții și Dezvoltare (BID), în calitate de administrator al Fondului de Participare Tranziție Justă (FPTJ), în parteneriat cu Ministerul Investițiilor și Proiectelor Europene (MIPE), în calitate de Autoritate de Management (AM), va implementa un instrument financiar de tip împrumut cu dobândă redusă combinat cu grant (maxim 50% capital rebate, care se acordă cu condiția finalizării investiției în perioada definită în contractul de împrumut, care nu poate depăși data de 30.09.2030).  
Implementarea instrumentului financiar se face pe baza unei scheme de ajutor de stat, cu respectarea legislației specifice acestui domeniu.
Instrumentul financiar se adresează tuturor tipurilor de întreprinderi (IMM, inclusiv microîntreprinderi, și întreprinderi mari) și vizează investiții în sectoarele STEP în județele Dolj, Gorj, Prahova, Mureș, Hunedoara și Galați. Acesta este finanțat prin Fondul pentru Tranziție Justă (FTJ), în cadrul Programului Dezvoltare Durabilă și Tranziție Justă 2021-2027.
Finanțarea disponibilă estimată este de 240 milioane EUR (echivalent in RON), din care:
· 168 milioane EUR, contribuție AM (FTJ) reprezentând 70% din împrumut, care va purta dobândă 0, 
· 72 milioane EUR, contribuție IF reprezentând 30% din împrumut, acordată beneficiarului în condiții de piață. 
La finalizarea investiției conform termenului și condițiilor din contractul de împrumut, din contribuția AM (FTJ), se va deduce o o componentă de grant (capital rebate) de maximum 50% din valoarea finanțării (împrumutului) acordată beneficiarului.
Ajutorul de stat acordat beneficiarilor este reprezentat de diferența dintre dobânda de piață și dobânda redusă, rezultat al aplicării ratei zero pe componenta de împrumut din contribuția AM, precum și de valoarea capital rebate.
3. Caracteristicile instrumentului financiar
· Împrumuturi destinate investițiilor în active corporale și necorporale (fără refinanțări), în județele Dolj, Gorj, Prahova, Mureș, Hunedoara și Galați, în domeniile eligibile STEP:
· Active corporale (echipamente, utilaje, linii tehnologice, instalații, infrastructură tehnologică, construcții, modernizări, hale industriale, etc)
· Active necorporale (licențe, brevete, know how, software specializat, etc)
· Maturitate maximă: 144 luni, fără sa depășească durata normală de funcționare a bunurilor;
· Perioada de grație maximă: 36 luni, perioadă in care se plătește DOAR dobânda
· Valoarea finanțării (cheltuieli eligibile), echivalent în RON:
· Min 300.000 EUR – Max 10 mil EUR/proiect, pentru beneficiarul IMM, inclusiv microîntreprinderi
· Min 1,5 mil EUR – Max 50 mil EUR/proiect, pentru beneficiarul întreprindere mare
· Moneda: RON
· Data limită de semnare a contractelor de finanțare (împrumut): 30.06.2028
· Perioada până la care trebuie finalizate investițiile pentru a primi componenta de grant/capital rebate: conform termenului asumat în contractul deîmprumut, dar nu mai tâziu de 30 septembrie 2030. În cazul în care investiția nu este finalizată în termenul asumat prin contractul de împrumut, beneficiarul final primește în continuare doar reducerea de dobândă pentru perioada de derulare a creditului, cu condiția finalizării investiției până la data de  30 septembrie 2030. 

Prezentele ORIENTĂRI  sunt  emise pentru a sprijini promovarea instrumentului financiar și sunt aplicabile etapei de CONSULTARE PREALABILĂ ȘI etapei de VERIFICARE A DOCUMENTAȚIEI TEHNICE (punctele 4 și 5 de mai jos), în pregătirea etapelor de obținere a finanțării (punctul 6). 
Procesul de identificare și finanțare a proiectelor STEP se derulează în etape succesive, de la consultarea prealabilă până la obținerea împrumutului și a componentei de grant (capital rebate) la finalizarea investiției, astfel cum se prezintă mai jos.

4. Etapa de consultare prealabilă - Etapa 0
În această etapă prealabilă, solicitanții vor depune Fișa sintetică a proiectului la BID, pentru consultare cu privire la analiza conformității PTJ și STEP a proiectului (cu sprijin JASPERS/EIB Advisory) și a bonității preliminare a solicitantului în raport cu investiția propusă (cu sprijin BID). În acest sens, solicitanții vor completa și transmite Fișa sintetică a proiectului și Declarația solicitantului (Anexe la prezentele orientări), pe următoarea adresa de email: fonduriue@bidromania.eu.  
În cadrul procesului de consultare, Fișa sintetică a proiectului va fi analizată în funcție de:
· Încadrarea Solicitantului în una dintre categoriile întreprindere mică (inclusiv microîntreprindere), mijlocie sau mare;
· Bonitatea preliminară a solicitantului în raport cu proiectul propus, conform informațiilor prezentate în Anexa Declarația solicitantului;
· Capacitatea tehnică a solicitantului conform informațiilor prezentate în Fișa sintetică a proiectului;
· Conformarea încadrării în obiectivele PTJ și STEP cu verificarea pe cele trei niveluri, conform Fișei sintetice a proiectului;
· Lista detaliată a sectoarelor STEP și a tehnologiilor aferente se regăsește ca anexă la Fișa sintetică a proiectului.
· Localizarea investiției (sediul social sau punct de lucru) în unul dintre cele șase județe privind tranziția justă: Hunedoara (Reg. Vest), Prahova (Reg. Sud Muntenia), Dolj și Gorj (Reg. Sud Vest Oltenia), Galați (Reg. Sud Est) și Mureș (Reg. Centru);
· Maturitatea și viabilitatea proiectului (nivel TRL, existența unui studiu de fezabilitate finalizat sau în pregătire, studii de piață sau plan de afaceri, și activitățile planificate ale proiectului). 
Notă: Proiectele calificate drept strategice în baza NZIA[footnoteRef:3] sau CRMA[footnoteRef:4] sau proiectele cu marcă STEP[footnoteRef:5], precum și proiectele din cadrul unui IPCEI[footnoteRef:6] aprobat de Comisia Europeană se încadrează automat în categoria proiectelor STEP.  [3:  REGULAMENTUL (UE) 2024/1735 de stabilire a unui cadru de măsuri pentru consolidarea ecosistemului european de producere de tehnologii „zero net” și de modificare a Regulamentului (UE) 2018/1724]  [4:  Regulamentul (UE) 2024/1252 de instituire a unui cadru pentru asigurarea aprovizionării sigure și durabile cu materii prime critice]  [5:  STEP Seal Explained | European Union]  [6:  Comunicarea Comisiei (2021/C 528/02) Criterii pentru analiza compatibilității cu piața internă a ajutorului de stat destinat să promoveze realizarea unor proiecte importante de interes european comun
] 

Termen: Fisa sintetică a proiectului se poate depune începând cu data publicării prezentelor orientări. Depunerea fișelor sintetice se poate face înainte sau după publicarea schemei de ajutor de stat, dar nu mai târziu de 31.12.2026. 
După finalizarea analizei, în termen de 1 lună calendaristică de la transmiterea documentelor aferente, solicitantul va fi informat de BID cu privire la confirmarea sau nu a conformității preliminare PTJ și STEP a proiectului propus și a bonității sale preliminare în raport cu proiectul propus, respectiv finalizarea etapei de consultare prealabilă, sub forma unei Notificări de trecere în etapa de verificare tehnică. 


Atenție! Primirea confirmării cu privire la finalizarea etapei de consultare prealabilă nu echivalează cu o decizie de finanțare și nu constituie niciun angajament sau obligație a MIPE, BID sau intermediarului financiar de a finanța proiectul analizat.

5. Etapa de pregătire tehnică - Etapa 1 
În această etapă, după informarea cu privire la confirmarea conformității cu obiectivele PTJ și STEP, solicitantul pregătește și depune documentația tehnică la BID, pentru verificarea tehnică a proiectului și îmbunătățirea acesteia după caz, cu sprijin JASPERS/EIB Advisory.
Documentația tehnică constă în studiul de fezabilitate și alte documente suport (avize, autorizații, plan de afaceri, studii de piață, etc.) pentru evaluarea tehnică și strategică a proiectelor și sprijinirea maturizării proiectelor de către JASPERS/EIB Advisory.
În această etapă, JASPERS/EIB Advisory conduce procesul de comunicare cu solicitanții în vederea clarificării și consolidării documentației tehnice, cu informarea la solicitarea MIPE sau BID sau cu o frecvența agreată, și poate derula întâlniri tehnice bilaterale cu solicitanții în scopul consolidării tehnice a proiectului. 
Părțile implicate se angajează la păstrarea confidențialității informațiilor sensibile din punct de vedere comercial în acest proces.
Termen: În etapa 1, după primirea Notificării de trecere în etapa de verificare tehnică (din Etapa 0), documentele tehnice pot fi depuse până la data de 21.04.2027. În funcție de gradul de acoperire a alocării disponibile, un al doilea termen de depunere a documentelor în Etapa 1 va fi anunțat pe site-ul BID și pe site-ul MIPE.
JASPERS/EIB Advisory efectuează, în termen de cel mult 60 de zile calendaristice de la depunerea documentației, o verificare tehnică detaliată și poate solicita revizuirea documentației, atunci când identifică lacune și/sau inconsecvențe, inclusiv din perspectiva respectării  metodologiei DNSH.
Solicitanții răspund clarificărilor JASPERS/EIB Advisory și transmit documentația revizuită în termen de maximum 60 de zile calendaristice.

În termen de 30 zile calendaristice de la primirea documentației revizuite pentru un proiect, JASPERS/EIB Advisory emite Nota privind conformarea proiectului cu obiectivele PTJ și STEP. Ulterior, BID informează solicitantul cu privire la finalizarea Etapei 1 sub forma unei Notificări privind rezultatele etapei de verificare tehnică și cu privire la Intermediarii Financiari selectați, după caz, pentru implementarea produsului financiar, dintre care solicitantul poate alege pentru depunerea cererii de finanțare a proiectului. 
Atenție! Finalizarea etapei de verificare tehnică și primirea Notificării privind rezultatele etapei de verificare tehnică și a Notei privind conformarea proiectului cu obiectivele PTJ și STEP nu echivalează cu o decizie de finanțare și nu constituie niciun angajament sau obligație a MIPE, BID sau intermediarului financiar de a finanța proiectul analizat. 
Consultarea cu privire la o fișă de proiect nu reprezintă o garanție a obținerii finanțării respectivei investiții prin FPTJ. Acordarea finanțării este posibilă doar în urma parcurgerii cu succes a tuturor pașilor de analizare, selecție și contractare, conform etapei 6 de mai jos.
	


6. Etapele de obținere a finanțării 
În această etapă are loc depunerea cererii de finanțare la IF pentru analiză, urmată de decizia de acordare a împrumutului de către Intermediarul Financiar, după caz, în condițiile specifice produsului financiar. 
Solicitanții aleg Intermediarul Financiar partener prin care vor finanța proiectul și depun o singură cerere de finanțare pentru obținerea unui împrumut combinat cu capital rebate, în termen de maxim 60 de zile calendaristice de la primirea Notificării privind rezultatele etapei de verificare tehnică.
Intermediarii Financiari analizează cererea de finanțare și urmăresc cel puțin: 
a) eligibilitatea Beneficiarului Final și a tranzacției/solicitării de finanțare; 
b) viabilitatea economică și financiară a Beneficiarului Final și a proiectului; 
c) respectarea normelor privind ajutorul de stat, DNSH și Imunizarea la Schimbările Climatice;
d) criteriile de eligibilitate pentru acordarea instrumentului financiar, potrivit schemei de ajutor de stat.

Notă: Evaluarea realizată de IF are la bază, din punct de vedere tehnic, Nota privind conformarea proiectului cu obiectivele PTJ și STEP emisă de JASPERS/EIB Advisory.
Solicitanții ale căror cereri de finanțare îndeplinesc toate condițiile priorității de Tranziție Justă și STEP și criteriile de eligibilitate potrivit schemei de ajutor de stat, și pentru care IF aproba solicitarea de finantare, încheie contracte de finanțare cu Intermediarul Financiar. 
Componenta de maxim 50% grant (capital rebate), bazată pe performanța proiectului, se acordă de către IF, în condițiile finalizării investiției într-o perioadă predefinită in cererea de finanțare. 
La finalizarea investiției, experți independenți selectați de BID verifică și validează încadrarea investiției în obiectivele STEP. În urma acestei validări, IF aplică capital rebate și reface în mod corespunzător graficul de rambursare a împrumutului, iar Beneficiarul Final rambursează împrumutul rămas cu dobânda redusă.

7. Obiectivul procesului de consultare prealabilă pentru promovarea proiectelor pentru Fondul de participare Tranziție Justă
Procesul de consultare prealabila a Fiselor de proiect FPTJ are ca scop identificarea proiectelor potențiale din domeniile STEP, localizate în județele eligibile ale priorității de Tranziție Justă, pentru care întreprinderile promotoare/solicitanții caută finanțare prin instrumentul de împrumut combinat cu grant oferit prin Fondul de participare Tranziție Justă. 
Prin participarea la acest proces, solicitanții pot obține verificarea conformității proiectului cu criteriile priorității de Tranziție Justă și STEP.
Parcurgea procesului este obligatorie pentru a obtine finanțarea în cadrul acestui instrument financiar.
Structura procesului de consultare prealabilă este corelată cu mecanismul de implementare a Fondului de Participare Tranziție Justă (FPTJ) și cu arhitectura produsului financiar de tip împrumut cu dobândă redusă combinat cu capital rebate, astfel cum este structurat în cadrul Acordului de finanțare semnat de BID și Autoritatea de Management din cadrul MIPE.



8. Roluri MIPE, JASPERS/EIB ADVISORY, BID, IF în relația cu solicitantul/beneficiarul final

· Ministerul Investițiilor și Proiectelor Europene, în calitate de Autoritate de Management pentru Programul Dezvoltare Durabilă și Tranziție Justă, finanțează instrumentul financiar prin contribuția la Fondul de participare Tranziție Justă, administrat de Banca de Investiții și Dezvoltare, aprobă schema de ajutor de stat și monitorizează respectarea legislației de ajutor de stat în calitate de furnizor. 

· JASPERS/EIB Advisory furnizează sprijin tehnic independent în procesul de consultare asupra Fișei sintetice de proiect pentru:
· încadrarea în obiectivele PTJ și domeniile STEP (etapa 0)
· sprijinirea maturizării tehnice și strategice a proiectelor prin feedback structurat la nivel de studiu de fezabilitate și prin dialog tehnic cu solicitantul, inclusiv din perspectiva respectării metodologiei DNSH (etapa 1).

· BID, în calitate de administrator al Fondului de participare Tranziție Justă:  
· analizează bonitatea preliminară a solicitantului în raport cu investiția propusă
· selectează intermediarii financiari, în funcție de tipul și numărul proiectelor potențial eligibile identificate în faza 0, și asigură fluxul financiar în implementarea Fondului de participare Tranziție Justă;
· oferă informații solicitanților pe tot parcursul procesului de consultare prealabilă (care se finalizează cu o Notificare de trecere în etapa de verificare tehnică), respectiv în etapa de verificare tehnică  - etapa 1 (care se finalizează cu o Notificare privind rezultatele etapei de verificare tehnică), precum și cu privire la Intermediarii Financiari selectați;
· acordă asistență tehnică intermediarilor financiari pentru respectarea prevederilor schemei de ajutor de stat;
· monitorizează respectarea de către intermediarii financiari a legislației de ajutor de stat în conformitate cu prevederile acordului de finanțare încheiat cu MIPE;
· verifică și validează respectarea obiectivelor PTJ șiSTEP la finalizarea investiției, prin experți dedicați.

· Intermediarii financiari, în calitate de parteneri de implementare ai BID:
· analizează cererile de finanțare depuse de solicitanții care au finalizat etapa 1, luând în considerare: 
· bancabilitatea întreprinderilor și viabilitatea proiectelor;
· prevederile Schemei de ajutor de stat;
· Nota privind conformarea proiectului cu obiectivele STEP, emisă de JASPERS/EIB ADVISORY
· respectarea principiului DNSH și conformitatea cu cerințele de mediu pe baza metodologiei pusă la dispozițitie de MIPE, prin BID.
· decid și acordă finanțarea prin instrumentul financiar sub formă de împrumut și notifică solicitantul cu privire la decizia de finanțare sau de respingere a finanțării pentru proiectul propus;
· asigură aplicarea Schemei de ajutor de stat și a legislației ajutorului de stat sub monitorizarea BID;
· sprijinirea Beneficiarilor Finali în limita intensității maxime prevăzute în Schema de ajutor de stat;
· asigurarea rambursării de către beneficiarii finali a oricărui sprijin necuvenit primit prin intermediul FPTJ potrivit Schemei de ajutor de stat incidente și  a legislației aplicabile;
· acordă componenta de grant (capital rebate), în baza verificării și validării investiției din punct de vedere STEP de către experții independenți selectați de BID.

Anexa 1 - Fișă sintetică a proiectului 

